[dc]એ[/dc]ક પછી એક, એમ ચાર-ચારની સંખ્યામાં સત્યાગ્રહીઓ આવે છે. દરિયાકાંઠે પહોંચી નીચા નમી, મુઠ્ઠીમાં મીઠું ભરવા જાય છે, ત્યાં જ હાથ પર લાઠીનો જોરદાર પ્રહાર થાય છે, મુઠ્ઠી છૂટી જાય તો ફરી વાર મીઠું ભરવા નીચે નમે છે, ત્યાં ફરી વાર લાઠી પડે છે, બરડા પર પણ લાઠીમાર ચલાવે છે તો ય ડગવાનું-હટવાનું નામ નહીં. એટલે બબ્બે પોલીસ ટીંગાટોળી કરીને લોહીલુહાણ થયેલા શરીરને દરિયાના ખારા પાણીમાં ઝબોળતા રહે છે, ઘા પર મીઠું છંટાય તો કેવી આગ સળગી ઊઠે ! પરંતુ અહીં તો મુખમાંથી મંત્ર ઝરતો રહે છે –